Bicikli sve popularniji u Vašingtonu
U Vašingtonu je pokrenut najveći program javnog korišćena bicikala, dok drugi gradovi u SAD još rade na usvajanju tog koncepta 
Glavni grad je jedan od poslednjih gradova koji je pokrenuo program javnog korišćena bicikala uz veliki entuzijazam građana i posetilaca. Kris Holben je menadžer projekta za vašingtonski „Kapital Bajkšer,“ program koji nudi dnevnu, mesečnu, i godišnju pretplatu korišćenja javnih bicikala u Vašingtonu i delovima susjedne savezne države Virdžinije. Holben kaže da je program do sada veoma uspešan. Program je veoma jednostavan za korišćenje, kaže Holben. Ubacite ključ u dok bilo kojeg bicikla, i kad zasvetli zeleno svetlo, bicikl se izvuče iz ležišta. Čak možete da prilagodite sedište svojoj visini. Kada ste gotovi, odete do bilo koje stanice, i gurnete prednji točak u prazan dok. Sačekate da se upali zeleno svetlo da biste bili sigurni da je bicikl ispravno parkiran. Holben kaže da je sistem jednostavan za korišćenje. Stanice rade na solarnu energiju i modularno su građene – što znači da se lako mogu smanjiti ili proširiti po potrebi. Pretplata košta od 5 dolara dnevno do 75 godišnje. Prvih pola sata je uvek besplatno. Holben kaže da je početni period iznenađujuće prošao bez problema. „ Većina ljudi kaže da su zadovoljni programom, ali nude i neke preporuke. Natalija, posetiteljka iz Francuske, ga upoređuje sa sistemom u Parizu. Ova studentkinja kaže da je korpa dovoljno velika da joj stanu sve knjige, ali se žali da ima problema da pronađe stanice. Čak i oni koji imaju svoj bicikl, kao Majkl Vilijams, kažu da će koristiti sistem. Drugi gradovi u Sjedinjenim Državama slede isti trend. Denver je uveo program o javnom korišćenju bicikla još u aprilu. Tamošnji gradonačelnik Džon Hajkenluper kaže da svi imaju koristi od ovog programa. San Francisko razvija sistem pod nazivom „Biksi,“ koji je kombinacija bicikla i taksija. Vašington i drugi američki gradovi su još daleko od uspeha programa javnog korišćenja bicikala u poređenju sa drugim zemljama. Ali mnogi kažu da će američki gradovi uskoro sustići Montreal, Lion, Pariz – koji su započeli svoje sisteme pre nekoliko godina.